9. ΒΑΣΙΛΙΚΟΝ ΔΙΑΤΑΓΜΑ της 23 Δεκ.1957/15 Ιαν.1958 Περί συστάσεως Συμβουλίου Ιατρικών Ειδικοτήτων Βορείου Ελλάδος. Έχοντες υπ’ όψιν: 1)Τας διατάξεις του άρθρ.8 του Ν.Δ/τος περί Ανωτάτου Υγειονομικού Συμβουλίου κλπ. Προτάσει του Ημετέρου επί της Κοινωνικής Προνοίας Υφυπουργού, απεφασίσαμεν και διατάσσομεν: Άρθρον μόνον.-1.Δια την χορήγησιν αδείας χρησιμοποιήσεως τίτλου ιατρικής ειδικότητος εις ιατρούς ασκηθέντας αποκλειστικώς εις Ιδρύματα Βορείου Ελλάδος συμβούλιον υπό την επωνυμίαν «Συμβούλιον Ιατρικών Ειδικοτήτων Βορείου Ελλάδος». 2.Το Συμβούλιον τούτο απαρτίζεται εκ των κάτωθι: α)Εκ του Διευθυντού του Υγειονομικού Κέντρου Θεσσαλονίκης και τούτου απόντος ή κωλυομένου, εκ του νομίμου αναπληρωτού αυτού. β)Εκ τριών τακτικών Καθηγητών, ενός Χειρουργικής, ενός Παθολογικής και ενός ΜαιευτικήςΓυναικολογικής Κλινικής του Πανεπιστημίου Θεσσαλονίκης. γ)Εκ του Προέδρου του Ιατρικού Συλλόγου Θεσσαλονίκης ή του νομίμου αναπληρωτού αυτού. δ)Εκ του Προέδρου ή ετέρου μέλους της Ιατρικής Εταιρείας Θεσσαλονίκης οριζομένου υπό του Διοικητικού Συμβουλίου αυτής. ε)Εκ του Νομικού Συμβούλου του Υπουργείου Βορείου Ελλάδος ή του νομίμου αναπληρωτού αυτού. Τα τακτικά ως και ισάριθμα αναπληρωματικά μέλη, των υπό στοιχ.β΄ μελών ορίζει η Ιατρική Σχολή του Πανεπιστημίου Θεσσαλονίκης, τα αναπληρωματικά μέλη, των υπό στοιχ.γ΄ και δ΄ εκ των μελών, ορίζουσι τα αντίστοιχα Διοικητικά Συμβούλια. 3.Προκειμένου το Συμβούλιον Ιατρικών Ειδικοτήτων Βορείου Ελλάδος να ασχοληθή με θέμα ειδικότητος μη εκπροσωπουμένης εν τω Συμβουλίω καλείται και παρίσταται, μετά ψήφου, και ο τακτικός Καθηγητής της οικείας έδρας, μη υπάρχοντος δε τοιούτου, ο έκτακτος Καθηγητής αυτής. Επί πλειόνων Καθηγητών αυτής ειδικότητος, των μετέχοντα του Συμβουλίου Καθηγητήν ορίζει η Ιατρική Σχολή Θεσσαλονίκης. 4.Πρόεδρος και Αντιπρόεδρος του Συμβουλίου εκλέγεται, κατά την πρώτην αυτού συνεδρίαν, εν εκ των τακτικών μελών του Συμβουλίου. 5.Καθήκοντα Γραμματέως του Συμβουλίου εκτελεί εις των παρά τω Υγειονομικώ Κέντρω Θεσσαλονίκης υπηρετούντων ιατρών οριζόμενος υπό του Υπουργού Βορείου Ελλάδος. 6.Το συμβούλιον Ιατρικών Ειδικοτήτων Βορείου Ελλάδος έχει απάσας τας υπό του άρθρ.6 του Ν.Δ.3366/55 οριζομένας αρμοδιότητας του Συμβουλίου Ιατρικών Ειδικοτήτων, τας αναγομένας εν τη περιοχή της Βορείου Ελλάδος. Εις τον αυτόν επί της Κοινωνικής Προνοίας Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της εν τη Εφημερίδι της Κυβερνήσεως δημοσιεύσεώς του. 